बिहार भी अब इंटरनेट की डगर पर सरपट दौडऩे लगा है। कभी पिछड़ा समझने जाने वाले इस सूबे में बीते दो सालों में इंटरनेट कनेक्शन की तादाद में तेजी से इजाफा देखने को मिला है। आज सूबे में 5 लाख से ज्यादा इंटरनेट कनेक्शन हैं, जबकि 2008-09 में यह तादाद सिर्फ 43 हजार थी। वहीं, ब्रॉडबैंड कनेक्शन के मामले में भी काफी इजाफा देखने को मिला है। बीते वित्त वर्ष में सूबे में ब्रॉडबैंड कनेक्शन की तादाद में 28 फीसदी का इजाफा देखने को मिला। 2009-10 में करीब लोगों ने 60 हजार ब्रॉडबैंड कनेक्शन लिए। वहीं करीब 50 हजार लोगों ने डायल अप कनेक्शन लिए, जो 2008-09 से पूरे 51.2 फीसदी ज्यादा था। आज की तारीख में इंटरनेट कनेक्शन के बाजार में बिहार में सबसे बड़ा हिस्से पर बीएसएनएल का कब्जा है। हालांकि, वायरलेस इंटरनेट के मामले में टाटा टेलीसर्विसेज, रिलायंस कम्युनिकेशंस और भारती एयरटेल भी मौजूद हैं। वैसे, इनकी महंगी कीमत और कम पहुंच के कारण इनके ग्राहकों की तादाद भी सीमित है। कंपनियों की मानें तो बिहार में आगे की राह भी काफी सुनहरी है। बीएसएनएल के बिहार सर्किल के महाप्रबंधक (आईटी) देवी प्रसाद मिश्रा का कहना है कि, 'हमने मौजूदा वित्त वर्ष में बिहार में 90 हजार नए कनेक्शन देने का इरादा किया है। अभी तो इंटरनेट के मामले में बिहार में काफी संभावनाएं हैं। अभी हमारे सामने एक बड़ा बाजार खाली पड़ा है। तो क्या वजह है इस तरक्की की? इसके जबाव में बीएसएनएल के बिहार सर्किल के महाप्रबंधक (मार्केटिंग) एच.एस.द्विवेदी ने बताया कि, 'चाहे रिजल्ट हो या शॉपिंग या ईमेल या फिर कोई भी जानकारी, आज इंटरनेट काफी अहम चीज बन चुकी है। साथ ही, बिहार में कंप्यूटर साक्षर लोगों की तादाद भी काफी तेजी से बढ़ रही है। मध्यम वर्गीय घरों में आज की तारीख में कंप्यूटर एक आम चीज हो चुकी है। ऐसे में इंटरनेट कनेक् शन की तादाद भी बढ़ेगी ही। साथ ही, आज इंटरनेट कनेक् शन लेना भी तो काफी आसान हो गया है। बड़ी बात यह है कि आज की तारीख में इस मामले में शहरों से ज्यादा विकास कस्बों और गांवों में देखने को मिल रहा है। मिसाल के तौर पर ब्रॉडबैंड के मामले में बीते वित्त वर्ष पटना से ज्यादा तरक्की खगडिय़ा और भागलपुर जैसे इलाकों में देखने को मिला है। बीते वित्त वर्ष में पटना सर्किल में ब्रॉडबैंड कनेक्शन में सिर्फ 19 फीसदी का इजाफा देखने को मिला, जबकि खगडिय़ा में 95 फीसदी और छपरा में करीब 60 फीसदी का इजाफा देखने को मिला है। मिश्रा का कहना है कि, 'दरअसल, शहरों में जितना विकास होना था, वह हो चुका है। अब हमारा ध्यान गांवों की ओर है। गांवों में सस्ते कंप्यूटर मुहैया करवाने के लिए हमने नोवाॢतयम और एचसीएल के साथ समझौते भी किए हैं। हालांकि, इस राह में इन्हें कई चुनौतियों का भी सामना करना है। द्विवेदी का कहना है कि, 'आज भी बिहार में बिजली की हालत काफी खराब है। साथ में, कंप्यूटर की कीमतों को भी हमें अभी और नीचे लाने की जरूरत है।
बीते दो साल में इंटरनेट कनेक्शन 10 गुना बढ़ा है
Bihar has also seen a 28 percent increase in the number of broadband connections in the state in the last financial year. About 60 thousand people in 2009-10 took broadband connections, while about 50 thousand people took dial-up connections, which was 51. 2 percent more than 2008-09. Today, the Internet connection market in the city of Patna is the cheapest in Bihar. However, in the case of wireless internet, there are 19 districts, including Bhagalpur. However, in the case of wireless internet, the number of Internet connections is also limited. Today, due to their expensive price and low access, their number of customers is also limited. Although we believe that BSNL had a very good focus on the golden path of 60 years in Bihar or 95 years in the next financial year.
Internet connections have increased 10 times in the last two years.